Išrašas

**LIETUVOS RESPUBLIKOS VALSTYBINĖ KULTŪROS PAVELDO KOMISIJA**

**NUOTOLINIO POSĖDŽIO PROTOKOLAS**

2021 m. sausio 29 d. Nr. VI 17-1(1.30.)

Vilnius

1. **SVARSTYTA**. UNESCO Pasaulio kultūros ir gamtos paveldo apsaugos konvencijos nuostatų įgyvendinimas Lietuvos nacionalinėje teisėje.

Balsavimas dėl Paveldo komisijos rašto „Dėl pasiūlymų, kaip įgyvendinti UNESCO pasaulio kultūros ir gamtos paveldo apsaugos konvencijos nuostatas Lietuvos nacionalinėje teisėje“ Lietuvos Respublikos Prezidento kanceliarijai projekto su pastabomis:

Už – 9

Prieš – nėra

Susilaikė – 1

**NUTARTA.** Pritarti Paveldo komisijos rašto „Dėl pasiūlymų, kaip įgyvendinti UNESCO pasaulio kultūros ir gamtos paveldo apsaugos konvencijos nuostatas Lietuvos nacionalinėje teisėje“ Lietuvos Respublikos Prezidento kanceliarijai projektui su pastabomis (2.1. punkto formuluotę „Lietuvoje šis poveikio paveldui vertinimas neatliekamas, koreguoti į „Lietuvoje šis poveikio paveldui vertinimas iki šiol neįteisintas“).

2. **SVARSTYTA.** Paveldo komisijos pozicija dėl Lietuvos Respublikos Vyriausybės 1992-04-07 nutarimu Nr. 256 patvirtintų sąrašų „Neprivatizuotinos buvusių dvarų sodybos – istorijos ir kultūros paminklai“, „Neprivatizuotinos buvusių dvarų sodybų – istorijos ir kultūros paminklų teritorijos“ keitimo.

**NUTARTA.** Bendru sutarimu nutarta pritarti Paveldo komisijos rašto „Dėl neprivatizuotinų dvarų sąrašo pakeitimo“ Kultūros ministerijai projekto koncepcijai, redaguoti pagal posėdžio metu išsakytas pastabas ir teikti darbo grupės peržiūrai.

3. **SVARSTYTA.** Siūlymų teikimas Lietuvos Respublikos specialiųjų žemės naudojimo sąlygų įstatymo Nr. XIII-2166 60 straipsnio pakeitimo įstatymo projektui Nr. XIIIP-5324

Paveldo komisijos balsavimui teikiami trys alternatyvūs siūlymai Lietuvos Respublikos specialiųjų žemės naudojimo sąlygų įstatymo Nr. XIII-2166 60 straipsnio pakeitimo įstatymo projektui Nr. XIIIP-5324:

Variantas A (suformuluota Paveldo komisijos darbo grupėje):

**1 straipsnis. 60 straipsnio pakeitimas**

Papildyti 60 straipsnį 7 dalimi:

7. Nacionalinio reikšmingumo lygmens kultūros paveldo objektų teritorijose draudžiama:

1) statyti naujus statinius, nesusijusius su kultūros paveldo objektų apsauga, kaip tai nustatyta NKPAĮ 4 straipsnio 1 dalyje;

2) keisti kultūros paveldo objekto teritorijos ribas, išskyrus tyrimų metu naujai nustačius kultūros paveldo objekto reikšmingumą lemiančių vertingųjų savybių istorinę raidą patvirtinančius faktus“

Variantas B (suformuluota Paveldo komisijos darbo grupėje):

**1 straipsnis. 60 straipsnio pakeitimas**

Papildyti 60 straipsnį 7 dalimi:

7. Nacionalinio reikšmingumo lygmens kultūros paveldo objektų teritorijose draudžiama statyti naujus statinius, nesusijusius su kultūros paveldo objektų apsauga, kaip tai nustatyta NKPAĮ 4 straipsnio 1 dalyje.

Variantas C (Lietuvos Respublikos Seimo pateiktas projektas):

**1 straipsnis. 60 straipsnio pakeitimas**

Papildyti 60 straipsnį 7 dalimi:

„7. Nacionalinės reikšmės kultūros paveldo objektų, paskelbtų kultūros paminklais, teritorijose draudžiama:

1) statyti statinius, nesusijusius su kultūros paveldo objektų eksponavimu ar tvarkymu;

2) keisti kultūros paveldo objekto teritorijos ribas, išskyrus tyrimų metu naujai nustačius kultūros paveldo objekto istorinę raidą patvirtinančius faktus“.

Balsavimas už variantą A – 7

Balsavimas už variantą B – 2

Balsavimas už variantą C – nėra

Susilaikė – 2

**NUTARTA.** Pritarti variantui A ir teikti siūlymus Lietuvos Respublikos Seimo Kultūros komitetui dėl Lietuvos Respublikos specialiųjų žemės naudojimo sąlygų įstatymo Nr. XIII-2166 60 straipsnio pakeitimo įstatymo projekto Nr. XIIIP-5324.

4. **SVARSTYTA.** Paveldo komisijos pozicija dėl piliečių, organizacijų ir pan. prašymų ginti viešąjį interesą.

**NUTARTA**. Bendru sutarimu nutarta: 1.klausimą dėlPaveldo komisijos pozicijos dėl piliečių, organizacijų ir pan. prašymų ginti viešąjį interesą perkelti į kitą Paveldo komisijos posėdį; 2. gavus Kultūros paveldo departamento prie Kultūros ministerijos atsakymą dėl statybos darbų adresu Polocko g. 7A, Vilniuje, Paveldo komisijos administracijai išnagrinėti klausimą ir esant reikalui jį įtraukti į Paveldo komisijos posėdžio darbotvarkę, pasikviesti bendruomenę; 3. sudaryti Paveldo komisijos darbo grupę dėl Paveldo komisijos pozicijos viešojo intereso gynimo klausimu; 4. kreiptis į Vilniaus miesto savivaldybę ir Valstybinę teritorijų planavimo ir statybos inspekciją dėl informacijos pateikimo dėl statybos darbų adresu Polocko g. 7A.

5. **SVARSTYTA.** Paveldo komisijos 2021–2023 metų strateginio veiklos plano ir sąmatų tvirtinimas.

Balsavimas dėl Paveldo komisijos 2021–2023 metų strateginio veiklos plano su pastabomis:

Už – 11

Prieš – nėra

Susilaikė – nėra

**NUTARTA.** PritartiPaveldo komisijos 2021–2023 metų strateginiam veiklos planui su pastabomis.

Balsavimas dėl Paveldo komisijos 2021–2023 metų sąmatos:

Už – 11

Prieš – nėra

Susilaikė – nėra

**NUTARTA**: 1. pritartiPaveldo komisijos 2021–2023 metų sąmatai; 2. bendru sutarimu nutarta Paveldo komisijos administracijai peržiūrėti Paveldo komisijos archyvo turinį, vertingą istorinę medžiagą, padaryti išvadas ir spręsti dėl klausimo kėlimo Paveldo komisijos posėdyje reikalingumo.

Balsavimas dėl Paveldo komisijos nutarimo projekto dėl Valstybinės kultūros paveldo komisijos 2021–2023 metų strateginio veiklos plano ir 2021 metų programos sąmatos patvirtinimo:

Už – 11

Prieš – nėra

Susilaikė – nėra

**NUTARTA.** Pritarti Paveldo komisijos nutarimo projektui dėl Valstybinės kultūros paveldo komisijos 2021–2023 metų strateginio veiklos plano ir 2021 metų programos sąmatos patvirtinimo.

6. Kiti klausimai.

6.1. Paveldo komisijos 2020 metų veiklos ataskaitos projektas

**NUTARTA**.Bendru sutarimu nutartaPaveldo komisijos nariams elektoriniu paštu teikti pastabas 2020 metų Paveldo komisijos veiklos ataskaitos projektui ir tvirtinti ataskaitą kito Paveldo komisijos posėdžio metu.

6.2. Paveldo komisijos 2021 metų veiklos plano projektas

**NUTARTA**. Bendru sutarimu nutartaPaveldo komisijos nariams elektoriniu paštu teikti pastabas Paveldo komisijos 2021 metų veiklos plano projektui ir tvirtinti veiklos planą kito Paveldo komisijos posėdžio metu.

6.3. Paveldo komisijos darbo organizavimas

**NUTARTA**. Bendru sutarimu nutarta klausimo svarstymą kelti į kitą Paveldo komisijos posėdį (funkcijos, kurias Paveldo komisijos pirmininkas gali atlikti savarankiškai ir kokiems sprendimams reikalingas Paveldo komisijos pritarimas; Paveldo komisijos narių dalyvavimas kitų institucijų darbo grupėse).

7. **SVARSTYTA.** Lietuvos Respublikos Vyriausybės programos nuostatų įgyvendinimo planas.

**NUTARTA**. Bendru sutarimu nutarta: 1. pritarti Paveldo komisijos administracijos pastaboms Lietuvos Respublikos Vyriausybės programos nuostatų įgyvendinimo planui ir teikti Lietuvos Respublikos Vyriausybei; 2. papildyti Lietuvos Respublikos Vyriausybei siunčiamas pastabas pastebėjimu dėl UNESCO pasaulio kultūros ir gamtos paveldo apsaugos konvencijos įgyvendinimo įstatymo parengimo reikalingumo; 3. siunčiamame rašte paprašyti patikslinti Lietuvos Respublikos Vyriausybės programos nuostatų įgyvendinimo plano veiksmo „Pritaikyti visuomenės poreikiams valstybės ir privačius kultūros paveldo objektus, juos aktualizuojant“ turinį.

Posėdžio pirmininkė doc. dr. Vaidutė Ščiglienė

Posėdžio sekretorė Justina Ūsonytė